L'Ajuntament de Gandia agraeix la col·laboració de l'ambaixada de Grècia i una empresa local per a la renovació del passaport d'un veí de 91 anys
23 agost 2024

## L'Ajuntament de Gandia agraeix la col·laboració de l'ambaixada de Grècia i una empresa local per a la renovació del passaport d'un veí de 91 anys23 agost 2024Última actualització: 23 agost 2024

![](../gestion/img/d61b8896013ec9a242d4820a9ade5c4509601bca78cc36b111ae7f8dc725c15c.jpg)  
  

L'Ajuntament de Gandia agraeix la col·laboració de l'ambaixada de Grècia per a la renovació del passaport d'un veí de 91 anys  
  
La regidora de Serveis Socials de l'Ajuntament de Gandia, Inma Rodríguez, ha agraït a l'ambaixada de Grècia la seua col·laboració excepcional en la resolució d'un cas d'importància per a un dels nostres veïns. El ciutadà grec de 91 anys i resident a Gandia des de fa 28 anys, ha pogut renovar el passaport gràcies a la intervenció directa de l'Ambaixada, un esforç extraordinari que no ha passat desapercebut per al consistori.  
  
A causa de la seua avançada edat, problemes de visió i marejos que afecten la seua estabilitat, es trobava en una situació delicada en no poder renovar el passaport. Tot i múltiples gestions locals i contactes amb diverses autoritats, va ser necessari anar directament a l'Ambaixada de Grècia a Madrid per trobar una solució.  
  
Després d'un procés gestionat per l'Assessoria Consasse Assessors, que va incloure la presentació d'un informe mèdic que desaconsellava el desplaçament d'aquesta persona, l'Ambaixada de Grècia va mostrar una sensibilitat i un compromís encomiables, coordinant l'enviament de personal a Gandia per gestionar la renovació del passaport al domicili de l'afectat. Aquest gest de solidaritat i humanitat és un reflex del compromís de les autoritats gregues amb els seus ciutadans, independentment del lloc de residència.  
  
"Aquest tipus d'accions reforcen els llaços entre les nostres comunitats i subratllen la importància de la cooperació internacional en la protecció i el suport dels nostres veïns més vulnerables. Sens dubte, es tracta d'un fet sense precedents a Espanya, que mereix ser reconegut i valorat" ha expressat Rodríguez qui ha reiterat la seua felicitació "a l'Ambaixada de Grècia i l'empresa gandienca per la seua inestimable ajuda en aquesta causa".

[Twittear](https://twitter.com/share)